钦定古今图书集成/明伦汇编/交谊典/第046卷 > 朱子语类 > 《谢赵王赉干鱼启》前人
## 钦定古今图书集成/明伦汇编/交谊典/第046卷 > 朱子语类 > 《谢赵王赉干鱼启》前人

某启：蒙赉干鱼十番。醴水朝浮，光疑朱鳖；文鳐夜触，
翼似青鸾。况复洞庭鲜鲋，温湖美鲫，波澜成雨，鳞甲
防寒。某本吴人，常想江湖之味；及其饥也，惟资藜藿
之馀。慈赉渥恩，膏腴流灶。不劳狮子之亭，即胜雷池
之长。翻惊河伯。独不受人足笑，任公终年垂钓。谨启。